=== Anden verdenskrig ===
[[Fil:Bundesarchiv Bild 146-1985-037-23A, Belgien, Albertkanal, Flüchtlinge.jpg|thumb|right|Belgiske flygtninge 11. maj 1940]]
Efter det tyske [[Slaget om Frankrig|angreb på Nederlandene]] under [[anden verdenskrig]] 10. maj 1940 blev Simenon lige som alle andre soldater i reserven indkaldt til [[Belgiske hær|hæren i Belgien]]. Da han meldte sig på ambassaden, havde man imidlertid andre planer med ham. Efter de tyske troppers indmarch i Belgien havde talrige flygtningekonvojer begivet sig på vej til Frankrig, og området ved [[La Rochelle]] var blevet erklæret som modtagelseszone. Simenon blev med sine gode kendskab til dette område udnævnt til kommissær for belgiske flygtninge. Han oplyste senere, at han i et tidsrum på fem måneder havde været ansvarlig for omkring 300.000 flygtninge. Hans levnedsbeskriver Patrick Marnham mente dog nærmere, at det drejede sig om 55.000 flygtninge på to måneder. Under alle omstændigheder gjorde Simenons engagement og organisationstalent en forskel for sine flygtede landsmænd. På tidspunktet for [[Våbenhvilen med Frankrig (Anden Compiègne)|våbenhvilen]] 22. juni 1940 tog han ansvaret for flygtningestrømmenes tilbagevenden til Belgien, men nu var han nødt til at samarbejde med den tyske besættelsesmagt. Den 12. august stoppede han sit hverv endeligt.<ref>Marnham, p. 249-254</ref> Flygtningenes skæbne bearbejdede Simenon senere i to romaner: ''Le Clan des Ostendais'' og ''Le Train'' (sidstnævnte [[Le train|filmatiseret]] i 1973). Efter dette havde han afsluttet krigstemaet i sine bøger.<ref>Geeraert, p. 75</ref>
Litteratur Journalistik Kriminalitet